హేయ్, నీకు పెద్ద సమస్య వచ్చి పడింది.
నువ్వు నమ్మకద్రోహానికి పాల్పడిన కుక్కవని హ్యారీ బార్న్స్ విన్నాడు.
నీ అంతు తేల్చడానికి వస్తాడట.
నేను నమ్మకద్రోహానికి పాల్పడలేదు, నెడ్.
నైటింగేల్ కి నేనేమీ చెప్పలేదు.
చెప్పావనే వాళ్లు అనుకుంటున్నారు.
ఇది తీసుకో.
ఇప్పటిదాకా నేనెవరినీ పొడవలేదు. ఇప్పుడు ఆ పని చేయను కూడా.
నీ తొక్కలో పుస్తకాల వల్ల ఇక్కడ ఏ లాభమూ ఉండదు.
నా మాట విని ఇది తీసుకో.
బార్న్స్, ఎవడొచ్చాడో చూడు.
హాయ్, బార్న్స్. ఎలా ఉన్నావు?
చూడు, నువ్వు ఏం విన్నావో నాకు తెలిసింది,
కానీ నేను పెదవి విప్పట్లేదని కావాలని ఆ నైటింగేల్ గాడు నేను ద్రోహిననే పుకారు లేపాడు.
ఒకవేళ నేను అలాంటి వాడినే అయితే, ఇక్కడికి వచ్చేవాడిని కాదు...
వావ్. -సూపర్.
హేయ్. హేయ్.
నిన్ను ముక్కలు ముక్కలుగా నరికేస్తానురా, కుక్కా.
ఓయ్!
వద్దు, హేయ్!
దగ్గరకి రాకండి.
నైటింగేల్ నన్ను కావాలని ఇరికిస్తున్నాడు. అది అబద్దం.
నేను ద్రోహిని కాదు. ఆ మాట చెప్పు.
చెప్పరా! -నువ్వు ద్రోహివి కాదు.
వాళ్లకి వినిపించేలా చెప్పు!
వీడు ద్రోహి కాదు.
ఇది ఇంతటితో ముగిసిపోవాలి. అర్థమైందా?
మనం వెనక్కి వెళ్లి, అసలేం జరుగుతోందో కనుగొనాలి.
జరిగేదేదీ మంచిది కాదు. కాబట్టి, మనకి విషయం తెలిసేదాకా నువ్వు ఎవరికీ కనిపించకుండా ఉంటే మేలు.
అలా ఉంటానని మాట ఇవ్వు.
హా, సరే.
కానీ నాకొక్క సాయం చేయ్. అబ్దులాకి ఈ విషయం చెప్పి, నన్ను ఇక్కడ కలవమని చెప్పు.
ఆ గూండా వల్ల పరిస్థితి ఇంకా అధ్వాన్నమవుతోంది. మనకి అతని అవసరం లేదులే.
మనకి ఇప్పుడు అతని అవసరమే ఉంది. -సరే.
అతను ఎక్కడ ఉన్నాడో కనిపెట్టు.
పరిస్థితులన్నీ దారుణంగా తయారయ్యాయి,
కవిత, కార్లా.
మళ్లీ నిస్సహాయత నన్ను కమ్మేసింది.
నా బతుకు ఇంకొకరి చేతుల్లో ఉండటం అనేది నాకేమీ కొత్త కాదు,
నాకు అది అస్సలు ఇష్టం లేదు.
రాత్రంతా బయటే ఉన్నావు, అదే డ్రెస్... పిచ్చెక్కించినట్టున్నావుగా.
నాకు వివరంగా చెప్పాలి.
అంత బాగుందా?
లిన్ ఇక్కడే ఉండగల మార్గం నాకు దొరికిందనుకుంటా.
మరి నీ ముఖంలో సంతోషం కనబడట్లేదే?
అంటే, నేను ఇక్కడ ఉండకూడదని అర్థం.
జూ గురించి, ప్యాలెస్ గురించి, వలీద్ గురించి,
ఇంకా సాగర్ వాడ అంతటి గురించి కవితకి చెప్పేస్తానని మాటిచ్చా.
అంటే, ఒక కోణాన్నే అనుకో.
నేను ఉన్నా ఉండకపోయినా, లిన్ ఖచ్చితంగా ఉండాలి.
మా ఇద్దరిలో ఒకరికి, మాకు కావలసిందే దక్కవచ్చు.
ఇప్పుడు కూడా నీకు ఊరు వదిలి వెళ్లిపోవాలనుందా? నాతో?
నువ్వు లేనప్పుడు మొడీనా వచ్చాడు.
మాకు కొత్త పాస్ పోర్టులు నువ్వు ఏర్పాటు చేయగలిగితే, మన ముగ్గురం కలిసి వెళ్లిపోవచ్చు.
జూ, ఇంకా ప్యాలెస్ గురించి కవితతో మాట్లాడతావా?
తనకి మాటిచ్చా కాబట్టి, నువ్వు చెప్పాల్సిన అవసరం రావచ్చు.
అది ఆ చెత్త జూకి బాధ కలిగించి, నీకు ఉపయోగపడుతుందంటే, తప్పకుండా ఇస్తా.
కానీ, ఆ ఆర్టికల్ బయటకు రాక ముందే మనం ఇక్కడి నుండి వెళ్లిపోవాలి.
అది తప్పదులే.
నువ్వేం చేస్తున్నావో లిన్ కి చెప్తావా? -చెప్పను.
మరి ఖాదర్ కి?
అతనికి కూడా చెప్పను.
నేను వాళ్లకి కావలసింది వాళ్లకి ఇవ్వగలను, కానీ అది వాళ్లకి తెలీనప్పుడు మాత్రమే జరుగుతుంది.
నువ్వు ఇంతే.
ఎట్టకేలకు నీకు ఒకడు నచ్చుతాడు, ఆ తర్వాత లేనిపోని సమస్యలన్నిటినీ సృష్టించి,
అతనికి దూరంగా ఉండిపోతావు.
లిన్, నేనే.
రండి.
విషయమేంటో చెప్పు, డిడియర్.
హా. నీ కోసం రహీమ్ అనే నైజీరియన్ వెతుకుతున్నాడు.
అతడిని నువ్వు మోసం చేశావని అనుకుంటున్నాడు,
నువ్వు చావాలని, అతని డబ్బు అతను దక్కించుకోవాలని అతని ప్లాన్.
అసలు వాడెవడో కూడా నాకు తెలీదు.
అతను మరీజియో బెల్కాన్ నుండి హెరాయిన్ కొనే వ్యక్తి.
మరీజియో?
వాడు కావాలని నా పేరు చెప్పాడంటావా? -అవును.
ఆ చచ్చినోడు.
వాడిని చంపేస్తా నేను.
నేను వాడి దగ్గరకి వెళ్లి విషయం చెప్తా. అతనికి కావాల్సింది నువ్వు కాదని అతనికి అర్థమవుతుంది.
ఖాదర్ అడ్డాలో రహీమ్ హెరాయిన్ కొంటున్నాడంటే, అది నేను చూసుకోవాల్సిన విషయం.
వాడికి కావాల్సింది నేను. -కానీ ఆ సంగతి నేను చూసుకుంటా అంటున్నా.
రహీమ్ కి నా చావు కావాలంటే, ఆ సంగతేంటో నేనే చూసుకోవాలి.
మనిద్దరం వెళ్దాం.
నేనిక్కడికి ముందుగా నీ అన్నగా వచ్చా. ఎలా అయినా, ఫలితంలో మాత్రం మార్పు ఉండదు.
చావాలనుకుంటున్నావా ఏంటి! -సరే. సరే.
వచ్చే ముందు తలుపు తట్టాలి కదా, బాసూ.
సరే. లిన్ కోసం గాలిస్తున్న ఈ రహీమ్ గాడు ఎక్కడ ఉండేది
మీకు తెలుసుకోవాలని లేదా ఏంటి?
సరే, నేను వెళ్లిపోతాలే.
ప్రభు, అతను ఎక్కడ ఉంటున్నాడో చెప్పు.
అతను ఉండేది ఎక్కడో చెప్పు.
కొలాబా దగ్గర్లోని ఒక హోటల్ లో, భయంకరంగా ఉండే ఇద్దరు మనుషులతో ఉంటున్నాడు, బాబోయ్.
సరే, పదండి వెళ్దాం.
ఆగండి... ఆగండి.
నువ్వు ఇప్పటికే చాలా కష్టపడ్డావు. -మీకు ఆ హోటల్ లో ఎవరైనా తెలుసా?
రహీమ్ ఏ గదిలో ఉంటాడో తెలుసా?
తెలీదు కదా? నాకు తెలిసినవాళ్ల సాయంతో మనం వాడిని బోల్తా కొట్టించవచ్చు.
వాడి ఖర్మ మరి.
లిన్, ఒక్క నిమిషం ఆగు.
ఇది తీసుకో.
దాన్ని ఇక వాడనని ప్రమాణం చేసుకున్నా.
బొంబాయి అంతర్జాతీయ విమానాశ్రయానికి స్వాగతం.
రెండవ వ్యక్తి, మీరు పదండి.
కస్టమ్స్ సిబ్బందికి దయచేసి మీ పాస్ పోర్ట్, ఇంకా వీసాలను చూపండి.
తర్వాతి వాళ్లు రావాలి.
మీ రాక ఉద్దేశం?
నేను డిటెక్టివ్ నైటింగేల్ ని. ఆస్ట్రేలియన్ ఫెడరల్ పోలీసుని.
అధికారిక పని మీద వచ్చాను. మహా అయితే ఓ వారం ఉంటా.
నిజానికి, మీ వాళ్లలో ఒకరు ఇక్కడ నన్ను కలవాలి,
ఇవన్నీ వాళ్లే చూసుకోవాలి.
మీరు ఇక్కడ మూడు నుండి ఆరు నెలలు ఉంటారని పేర్కొన్నారు,
అధికారిక పని మీద కాకుండా విహారయాత్రకు వస్తున్నారని పేర్కొన్నారు.
మీరు కొత్త ఫారాన్ని పూరించాలి.
చూడండి.
మీలాగే నేను కూడా పోలీసుని. -మ్.
ఇక్కడ కాదు, సర్.
మీరు ఈసారి సరిగ్గా ఫారాన్ని పూరించి, మళ్లీ క్యూలో వచ్చి సమర్పించాల్సి ఉంటుంది.
ఛ.
మీ సూపర్వైజర్ ఎక్కడ?
సర్, ఇక్కడ సూపర్వైజరుని నేనే.
జనాలు క్యూలో ఉన్నారు, మీరు పక్కకు వెళ్తే, వాళ్లు ముందుకు రాగలరు.
కాస్త పక్కకు జరగరా!
లిన్, అబ్దులా, ఇతను నా స్నేహితుడు, మోహిత్.
మన కారణంగా ఇతనికి మిస్ అయ్యే టిప్స్ ని మనమే ఇస్తామని నేను మాటిచ్చాను.
అలాగే.
పట్టుకోండి.
సరే. ఇక వెళ్దాం.
నా దగ్గర అది ఒకటే ఉంది.
నువ్వు ఇక్కడికి రావాల్సిన పని లేదు.
రూమ్ సర్వీస్.
మేమేమీ ఆర్డర్ చేయలేదు. వెళ్లిపో.
సర్, లిన్ ఫోర్డ్ గురించి డిడియర్ లెవీ నాకొక సందేశాన్ని ఇచ్చి పంపారు.
ఎవరు మీరు?
తలుపు మూసేయ్, వెంటనే!
నా కోసం ఎందుకు గాలిస్తున్నావు?
నువ్వేనా లిన్ ఫోర్డ్? నువ్వు నా డబ్బును కాజేశావు!
నీ డబ్బు గురించి నాకేమీ తెలీదు!
మరీజియో బెల్కాన్ నా దగ్గరి నుండి అడ్వాన్స్ తీసుకొని సరుకు ఎగ్గొట్టాడు.
ఆ డబ్బును నువ్వు తీసుకున్నావని అన్నాడు. -అవునా? వాడు అబద్ధం చెప్పాడు.
నేను చెప్తున్నా కదా, లిన్ కి ఈ విషయంలో ఏ సంబంధమూ లేదు.
ఎందుకంటే, వాడు కొలాబాలో హెరాయిన్ అమ్ముతున్నాడంటే, వాడిని చంపాల్సింది నేను.
అబ్దుల్ ఖాదర్ ఖాన్ ఎవరో తెలుసా?
నేను అతని మనిషిని.
నన్ను వదిలేయండి, నైజీరియాలో నా బతుకు నేను బతుకుతాను,
మరీజియో ఎక్కడున్నాడో మీకు చెప్తాను.
ఆ డబ్బు మీరే ఉంచుకోండి, ఇంకెప్పుడూ మీకు నేను కనబడను. ప్రమాణపూర్తిగా చెప్తున్నా.
మరీజియో ఎక్కడ ఉన్నాడో నాకు తెలియాలి.
మరీజియో మనతో అబద్ధం చెప్పాడు.
లిన్ ఫోర్డ్ మనల్ని మోసం చేయలేదు.
అతను ఇప్పుడు అక్కడికే వస్తున్నాడు, నువ్వు మరీజియోని అతనికి అప్పగించు.
కానీ ముందు ఆ డబ్బులు ఎక్కడ పెట్టాడో వాడి చేత చెప్పించు.
వాడి ఎముకలన్నీ విరిగిపోవాలి. అర్థమైందా?
అర్థమైంది, బాస్.
నువ్వు అయిపోయావురా!
వాడు అక్కడ ఉంటాడు.
హేయ్.
వాళ్ల పని పట్టడానికి మా మనుషులని ఇక్కడికి రప్పిస్తా, ఆ తర్వాత మనం మరీజియో దగ్గరికి వెళ్లవచ్చు.
ఆ దరిద్రుని పని పట్టడానికి నాకు ఎవరి సాయం అక్కర్లేదులే.
వాడిని కుర్చీకి కట్టేశారు.
లిన్! నాతో సాగర్ వాడకి వచ్చేయ్.
ఈ రౌడీయిజం నీకు వద్దు, లిన్.
చూడు, వీళ్ల దగ్గరికి నువ్వు ఎందుకు వచ్చావో నేను అర్థం చేసుకోగలను.
కానీ మరీజియో పైకి ఆవేశంగా వెళ్లడం ఎందుకు? ప్రతీకారంతో నీకు వచ్చేది ఏముంది?
నువ్వు చావలేదు కదా, అదే పది వేలు. ఇక ఇక్కడితో వదిలేయ్.
వాడు చంపాలని చూసింది నిన్ను కాదు కదా.
ఇలాంటి వాళ్లని వదిలేస్తే, వాళ్లు ఇలాంటివి చేస్తూనే ఉంటారు.
నువ్వు నా మాట విను. అబ్దులా మాటలు కానీ, నీ మనస్సు చెప్పే మాటలు కానీ వినవద్దు.
నాపై నమ్మకం ఉంచు, మిత్రమా.
నాతో ఇంటికి వచ్చేయ్.
నేను ఆ మాటలను విని ఉండాల్సింది,
కానీ ఇన్నేళ్లుగా దాగి ఉన్న కోపం,
జైలులో ఉండగా అణుచుకొని ఉంచిన క్రోధం, అన్నీ ఒక్కసారిగా కట్టలు తెంచుకొని బయటకు వచ్చేశాయి.
మళ్లీ ఒకరు నన్ను ఇరికించారని అవధుల్లేని కోపం.
వేరే వాళ్ల అబద్ధాల వల్ల నా ప్రాణాలు ప్రమాదంలో పడటం.
ఇది ముగిసే విషయం కాదురా, ద్రోహి.
అయ్య బాబోయ్.
చూడు ఎలా ఉన్నావో.
లీటరు రక్తం కోల్పోయావని ఎవరో చెప్పారు.
నేను కొట్టినోడి పరిస్థితిని చూడాల్సింది నువ్వు.
అవకాశం దొరికినప్పుడే వాడిని చంపేసుండాల్సింది నువ్వు.
వాళ్లు నీపై దాడి చేయడం ఆపరు, డేల్.
ఎప్పటికీ ఆపరు.
నాకు తెలీదు!
డబ్బు ఎక్కడ ఉంది?
నీ పనే అయిపోయిందిరా. నీ పనే.
కస్టమ్స్ సిబ్బందికి దయచేసి మీ పాస్ పోర్ట్, ఇంకా వీసాలను చూపండి.
భారతదేశానికి స్వాగతం, మిస్టర్ నైటింగేల్.
డిటెక్టివ్ నైటింగేల్?
నైటింగేల్
నా పేరు చవాన్ శర్మ. బొంబాయి పోలీసు శాఖ మీకు సహాయంగా ఉండమని నన్ను నియమించింది. నేను...
హేయ్. వాడు నన్ను ఇబ్బంది పెడుతున్నప్పుడు మీరు సాయపడకుండా ఏం చేస్తున్నారు?
డిటెక్టివ్, మీ పని ఎలా చేయాలి అని వేరెవరైనా మీకు చెప్తే మీకు బాగుంటుందా?
నాకు కూడా నచ్చదు. అతనికి కూడా నచ్చదు అనుకుంటా.
అందరికీ ఖుషీగా ఉంటే ఓకే మరి.
రండి, బయట కారు ఉంది.
మిమ్మల్ని పోలీసు స్టేషనుకి తీసుకెళ్తాను, అక్కడ మనం ఫార్మాలిటీలన్నిటినీ...
లేదు. ముందు, "బొంబాయి నేషనల్"లో పని చేసే నిషాంత్ పటేల్ తో నేను మాట్లాడాలి.
ఇప్పటికే చాలా సమయం వృథా అయిపోయింది. థ్యాంక్స్.
సాగర్ వాడపై హక్కులని దక్కించుకోవడానికి వలీద్ నన్ను రుజూల్ తో పడుకోబెట్టాడు.
వాళ్లు ఏం అడిగితే, అది చేయమని మేడమ్ జూ నాకు చెప్పింది.
నువ్వు రుజూల్ తో పడక పంచుకున్నావా?
అవును, వలీద్ చూస్తూ ఉండగా.
వాళ్లు మాట్లాడుకున్నదంతా విన్నాను.
రుజూల్ ఆ ఒప్పందానికి అంగీకరించాడా?
లేదు. తనని కొనడం అసాధ్యమని వలీద్ కి చెప్పాడు.
కానీ నాతో బాగా గడిపాక ఆ మాట చెప్పాడు.
వలీద్ కి మండింది.
అందుకే రుజూల్ శవమై తేలాడు.
ఇదంతా మేడమ్ జూకి తెలుసా?
ప్యాలెస్ లో ఏం జరిగినా, తనకి తెలిసే జరుగుతుంది.
ఇవన్నీ నువ్వు అధికారికంగా కూడా చెప్పగలవా?
చెప్పగలను.
నీకన్నీ చెప్పేస్తాను,
కానీ నేను ఈ ఊరి నుండి వెళ్లిపోయాకే నువ్వు ఆర్టికల్ ని ప్రచురిస్తావని మాటివ్వాలి.
తర్వాత రుజూల్ డెప్యూటీ మినిస్టర్ అయిన ఆకాష్ పాండేకి ఆ పదవి లభించింది.
టేపులలో ఉన్నదాని ప్రకారం,
అతను వలీద్ డబ్బును తీసుకొని, రుజూల్ తిరస్కరించిన ఒప్పందానికి అంగీకరించాడు, అంతే కదా?
అది నువ్వే విన్నావు కదా.
ఈ ఫోటోలలో ఉన్న అమ్మాయి ఎవరు?
తన పేరు సునీత. తను కామాతిపురలోని వేశ్య.
ప్రభుత్వ అవినీతి, వేశ్యలు, రౌడీలు, విదేశీయులు నడిపించే వేశ్యావాటిక.
నీకు ఇంకేం కావాలి, కవిత?
బెదిరింపుకు సంబంధించిన ఇవన్నీ మీకు ఎక్కడివి?
అవన్నీ నేను ఏర్పాటు చేసినవే.
పాండే ఒకవేళ తన మనస్సు మార్చుకుంటే, అతడిని బెదిరించడానికి వలీద్ కి ఏదోకటి కావాల్సి వచ్చింది.
పాండే మాట నిలబెట్టుకోకపోతే, వలీద్ అతని బండారం బయటపెట్టేస్తాడు.
ఇప్పుడు నువ్వు వలీద్ షాని మోసం చేస్తున్నావా?
అవును.
లిన్ కోసం నీ ప్రాణాన్నే పణంగా పెడుతున్నాను అంటావు!
నేను ఎందుకు చేస్తున్నానో నీకు అక్కర్లేదు కదా?
నాకు నువ్వు మాటివ్వాలి. మన మధ్య అంగీకారం కుదిరినట్టేనా?
టేపులలో ఉన్నది తన గొంతే అని ఆ అమ్మాయి నిర్ధారించాలి.
తనని నా దగ్గరకి తీసుకురాగలవా? -అలాగే.
సరే మరి.
ప్యాలెస్. నాకు దాని గురించి మొత్తం చెప్పు.
లీసా కార్టర్ ఇల్లినాయి, యుఎస్ఏ
స్పెయిన్ పాస్ పోర్ట్
మనం పోలీసులకు కాల్ చేయాలి.
రేనాల్డోస్ కెఫే
ఎవరూ కాల్ చేయలేదా? ఎవరూ ఏమీ చెప్పలేదా?
లేదు. మీ కోసం ఏవీ లేవు.
హేయ్, లీసా.
దెబ్బ బాగా తగిలినట్టుందే. అయ్యో. -అది చిన్నదేలే.
నీ ముఖానికి ఏమైంది?
పనిలో బాగా కష్టపడిపోయానులే.
నీకు డ్రైవరుగా పని చేయడం కన్నా నాకు వేరే పనులు కూడా ఉంటాయని తెలుసు కదా?
వచ్చినందుకు థ్యాంక్స్.
ఖాదర్ భాయ్ వెళ్లమన్నాడు. నీ ఆనందం గురించి ఈ మధ్య ఆయన తెగ ఆలోచించేస్తున్నాడు.
డబ్బు అందులో ఉందా?
రెండు లక్షలు.
అది తనకి దక్కాల్సిన డబ్బే.
కామాతిపుర వేశ్య మహారాణిలా బతకవచ్చు.
తనకి ఏమైతే నీకు ఎందుకు?
మగాడివి అనిపించుకున్నావు.
సునీతకి నేను మాటిచ్చాను.
ఒక్కోసారి మనకి ఇచ్చిన మాటని నిలబెట్టుకోవడం కన్నా ఇంకో మార్గం ఉండదు.
నీకేమైనా పిచ్చి పట్టిందా, కార్లా?
సాగర్ వాడ మన చేతుల్లోకి వస్తుంది. ఖాదర్ మెచ్చి, నీకు చాలా డబ్బులు ఇస్తాడు.
నువ్వు ఆనందపడాలి.
నువ్వు నాకు సాయపడితే ఆనందపడతాలే.
లీసాకి, మొడీనాకి నాకు పాస్ పోర్టులు, ఇంకా ఎగ్జిట్ వీసాలు కావాలి.
ఫోటోలు, ఇంకా కావలసినవన్నీ లోపల ఉన్నాయి.
వాటిని నేరుగా పాస్ పోర్టులు తయారు చేసే చోటికే పంపించేయవా?
ఎందుకంత తొందర? -నేనేమీ నిన్ను అడగట్లేదు.
నువ్వు చేస్తావా, లేదా వెళ్లి నేరుగా ఖాదర్ ని అడగనా?
బొంబాయి నేషనల్
నా ఫోన్ కి నాలుగు వాయిస్ మెయిల్స్ పంపావు, ఏంటి అంత కొంపలు అంటుకుపోయే పని?
నేను ఒక ఆర్టికల్ పనిలో ఉన్నా. అది ఒక...
ఏ ఆర్టికల్? మా దేశం నుండి పారిపోయిన ఖైదీ గురించేనా?
మీరు ఎవరు?
డిటెక్టివ్ వాల్టర్ నైటింగేల్ ని. ఆస్ట్రేలియన్ ఫెడరల్ పోలీసు.
మా వాడిని మళ్లీ మా దేశానికి తీసుకెళ్లిపోవడానికి వచ్చా.
ఇక్కడి చవాన్ మాకు సాయపడుతున్నాడు.
ఇంతకీ ఇతను ఏ నేరం చేశాడు?
డేల్ కాంటీ, సాయుధ బ్యాంక్ దోపిడీ చేశాడు, జైలు నుండి తప్పించుకున్నాడు.
అతను లేడు.
ఏంటి? లేడా? ఎక్కడికి వెళ్లిపోయాడు?
ఏమో మరి. నేను ఆర్టికల్ రాస్తున్నానని గ్రహించి, ఎటో చెక్కేశాడు.
కామెడీ చేస్తున్నారా? మీరేం జర్నలిస్ట్ అండీ బాబూ?
ఏమో. జైలు నుండి పారిపోతున్నా ఏమీ చేయలేని పోలీసుల లాంటి దాన్నే ఏమో?
మీరు పెద్ద తెలివిమంతులు అనుకుంటున్నారా?
నేను అధికారిక ఆస్ట్రేలియన్ పని మీద వచ్చా. ఇక్కడ తేరగా కూర్చొని, మీరు చెప్పే సోదంతా...
కానీ నేను ఆస్ట్రేలియన్ ని కాదు, ఇది ఆస్ట్రేలియా కూడా కాదు.
సమాజంలో మంచి పేరున్న భారతదేశ పౌరులని ఇబ్బంది పెట్టే అధికారం ఈ తెల్లోడికి ఉందా?
లేదా బొంబాయి విలేఖరులపై ఇది పోలీసుల ఉక్కుపాదమా?
అది కూడా ఒక కథ కాగలదేమో?
మీరు మహిళా పోలీసును కూడా తీసుకురాలేదు కదా.
మీ పోలీసు శాఖ నియమాలు మీకు తెలీదా, సర్?
డిటెక్టివ్ నైటింగేల్, మనం ఇక బయలుదేరాలి. -ఆగండి, తనకి అన్నీ తెలుసు, కానీ చెప్పట్లేదు.
మనం వెళ్లిపోవాలి.
తను పచ్చి అబద్ధాలాడుతోంది.
నాకు చెప్పకుండా ఫ్యాక్స్ ఎందుకు పంపించావు?
నువ్వు నాకు థ్యాంక్స్ కదా చెప్పాలి!
నీ స్లమ్ దేవుడు, బ్యాంక్ దోపిడీ చేశాడు, జైలు నుండి పారిపోయి వచ్చాడు.
ఇది అద్భుతమైన కథ. నువ్వన్నది నిజమే.
నువ్వేదీ చెడగొట్టలేదని ఆశిస్తున్నా.
నాకు అంతా అయోమయంగా ఉంది.
నా దగ్గర దీన్ని తలదన్నే కథ ఉంది.
నిన్నటి దాకా దీనిపై తెగ ఉత్సాహంగా పని చేశావు, అదే సమయంలో నీకు నేను సాయం చేయగానే
వదులుకోవడానికి సిద్ధంగా ఉన్నావు, అంటే, దీని కన్నా గొప్పదా?
హా, చాలా గొప్పది. కానీ అది దక్కాలంటే, లిన్ ఫోర్డ్ పై ఈగ కూడా వాలకూడదు.
లిన్ కథకి బదులు దీనికి ఒప్పుకున్నా.
దేని గురించి మాట్లాడుతున్నావు నువ్వు?
విదేశీ వేశ్యలు, హత్య, ప్రభుత్వ అవినితి,
ఇంకా వలీద్ షా నడిపిస్తున్న భారీ ల్యాండ్ స్కామ్.
నా దగ్గర సాక్షులు ఉన్నారు, ఫోటోలు, ఆడియో టేపులు ఉన్నాయి.
కానీ నీకు అది కావాలంటే, మనం లిన్ కథని పక్కకు పెట్టేయాలి.
కార్లా?
కార్లా, ఇంట్లో ఉన్నావా?
లిన్.
మరీ మంచిది.
కార్లాకి నువ్వు ఎక్కడ ఉంటావో తెలుసేమో అని కనుక్కుందామని వచ్చా.
నాతో నీకు ఏం పని?
హా, ఒక విషయం జరిగిందిలే.
మరీజియో కొందరి నైజీరియన్ గూండాలని మోసం చేసి, నిందని నాపై వేసేశాడు.
అందులో మొడీనాకి కూడా పాత్ర ఉందని అనిపిస్తోంది.
అతనే ఉంటే, నీకు కూడా పాత్ర ఉంటుంది.
నాకేమీ తెలీదు, లిన్... -వద్దు...
అబద్ధాలు ఆడకు.
నాకు ఓపిక లేదు, లీసా.
నువ్వు విషయం చెప్తే మంచిది.
సరే, నువ్వు ఊహించింది నిజమే.
మరీజియో రహీమ్ ని మోసం చేశాడు, ఆ తర్వాత మరీజియో నుండి మొడీనా డబ్బులను దొంగిలించాడు.
ఆ విషయం నాకు తెలీదు, కానీ ఆ తర్వాత...
మరీజియో వీరావేశంతో ఊగిపోయి, ఇక్కడికి వచ్చి మా పాస్ పోర్టులను తీసుకొని వెళ్లిపోయాడు.
అతనికి తన డబ్బు కావాలి.
నాకు ఇంతకన్నా ఇంకేమీ తెలీదు, లిన్. అమ్మ తోడు.
మరీజియో నీపై నింద వేశాడని తెలిసుంటే...
నీకు చెప్పేదాన్ని, లిన్. నిజంగానే చెప్పేదాన్ని.
అవునా? చెప్పేదానివా? -హా.
చూడు, లీసా, ఇవాళ నువ్వు నక్క తోక తొక్కావు.
నాకు మరీజియో కావాలి.
ఆ... -కాబట్టి, నువ్వు నాకు సాయం చేయాలి,
నీ పాస్ పోర్టులు నీకు ఇచ్చే పూచీ నాది.
ఆ తర్వాత నువ్వు వాడి గురించి కంగారుపడాల్సిన పనే ఉండదు.
లేదు, ఇందులో నేను దూరలేను, లిన్.
మాకు కొత్త పాస్ పోర్టులు వస్తాయి...
ఇవాళ మాత్రం రావు.
నీ గురించి అడగడానికి నేను వచ్చిన మొదటి చోటులోనే నువ్వు ఉన్నావు.
మరీజియో ఇక్కడికి రావడానికి పెద్ద ఎక్కువ సమయం పడుతుందనుకుంటున్నావా?
అప్పుడు ఏం చేస్తావు?
ఇది నీ సమస్య, లీసా.
నీ సమస్యను నేను పరిష్కరిస్తాను, కానీ నీ వంతు నువ్వు చేయాలి.
నీకు ఇది ఓకేనా?
తనకి ఓకేనే.
లిన్, రేపటికి నీ పాస్ పోర్ట్ సిద్ధంగా ఉంటుంది.
మరీజియోకి చాలా ముఖ్యమైన పనులున్నాయి, నీ గురించి ఆలోచించే తీరిక ఉండదు.
ఇక లీసా, మొడీనాల వ్యవహారం, అది నీకు సంబంధించినది కాదు.
వదిలేయ్. -నేను వదిలేయలేను.
ఎందుకని?
ఎందుకంటే ఈసారి, నన్ను ఇరికించినవాడి మక్కెలు విరగ్గొట్టందే నేను ఊరుకొనే ప్రసక్తే లేదు.
ఏది చేసినా చేయకపోయినా, బొంబాయి నుండి వెళ్లే ముందు ఆ పని మాత్రం చేసే వెళ్తాను.
నాకు అర్థం కావట్లేదు. ఈసారా?
నీకు అర్థం కానక్కర్లేదు.
లిన్, నేను నీకు రుణపడున్నాను, కానీ ఈ విధంగా ఆ రుణం తీర్చుకోలేను.
నువ్వు కాల్ చేస్తావా లేదా?
కాల్ చేస్తాను. లీసా సందేశం మరీజియోకి అందుతుంది.
థ్యాంక్యూ.
ఇది నీ రక్తమేనా?
కొంత నాది.
నా డ్రగ్స్ ఎక్కడ? పోనీ వాళ్ల దగ్గరి నుండి తీసుకున్న డబ్బేది?
ఆ రెండూ నా దగ్గర లేవు.
డబ్బుని నా దగ్గరి నుండి మొడీనా దొంగిలించేశాడు.
రహీమ్ నన్ను చంపబోయాడు, ఎలాగోలా తప్పించుకున్నా, వాడి మనిషిని చంపాల్సి వచ్చింది...
ఇప్పుడు మొడీనాగాడి ఆచూకీ కనిపెట్టాలి. మన డబ్బు వాడి దగ్గరే ఉంది.
మరి నువ్వు ఎందుకు ఇంకా పారిపోలేదు?
పారిపోవాలా? దేనితో పారిపోవాలి?
ఒంటి మీద ఉన్న బట్టలు తప్ప నా దగ్గర ఏమీ లేవు.
నాకు ఆ డబ్బు కావాలి.
కార్లా వచ్చింది.
అరగంటలో నేను రాకపోతే, నా కోసం లోపలికి రా.
వాడితో తనకేంటి పని?
వాళ్ల బాస్ యవ్వారం ఇదంతా.
కార్లా, ఖాదర్ ఖాన్ కోసం పని చేస్తోందా?
దీని దుంప దెగ.
ఏం మాట్లాడుతున్నావు నువ్వు?
ఏమీ లేదులే. అది ఇప్పుడు ముఖ్యం కాదులే.
నీ కోసం పాండే చచ్చినా తన కుటుంబాన్ని వదులుకొని రాడు.
అంత మాత్రాన నిన్ను వదిలేయడం న్యాయం కాదు కదా.
నాకేదో మంచి జరుగుతుందని ఆశించాను, అదే నా తప్పు.
నా ముఖానికి అన్ని కోరికలు అవసరమా?
చాలా పిచ్చిగా ప్రవర్తించాను.
సునీత, నీ విలువేంటో నువ్వు తెలుసుకోవాలి.
నేను చెప్పేది అర్థమవుతోందా?
పాండే ఒక పిరికిపంద, అబద్ధాలకోరు.
తనతో జీవితం గడపాలని ఎందుకు అనుకుంటున్నావు?
నా జీవితం ఎట్ట పోతే నీకెందుకు?
నీకు కావలసినవన్నీ నీ దగ్గర ఉన్నాయి.
నేను నీకు మాట ఇచ్చాను.
అయితే, నేను ఇక్కడి నుండి బయటపడగలనా?
అందుకే కదా నేను ఇక్కడికి వచ్చింది.
నువ్వు ఎక్కడికి కావాలనుకుంటే అక్కడికి వెళ్లు.
కావాలంటే, కామాతిపురకే వెళ్లిపో.
లేదంటే...
నీకు నచ్చిన చోట ఒక కొత్త జీవితాన్ని ప్రారంభించడానికి సరిపడా డబ్బులు నీకు ఇస్తాను.
మరి అందుకు నేనేం చేయాలి?
జరిగిన దాన్నంతటి గురించి రిపోర్టర్ అయిన నా స్నేహితురాలితో
నువ్వు మాట్లాడాలి,
పాండే ఎలా నిన్ను వాడుకున్నాడో, ఎలా వదిలించుకున్నాడో.
మొత్తం చెప్పాలి.
అలా చెప్తే బుక్ అయిపోతాడు.
ఎవరు ముఖ్యమో, ఎవరు ముఖ్యం కాదో తెలుస్తుంది కదా.
ఎంత ఇస్తున్నావు?
రెండు లక్షలు.
కానీ నువ్వు బొంబాయి నుండి వెళ్లిపోవాలి, ఇంకెప్పటికీ రాకూడదు.
ఇంతటితో మన వ్యవహారం ముగిసినట్టుందే.
మన సునీతని ఆమె కారు దగ్గరకి తీసుకెళ్లు. నేను కార్లాతో ఏకాంతంగా మాట్లాడాలి.
తనకేమీ కాదు. నేను మాట ఇస్తున్నా.
ఈ పని చేస్తే నాకేమీ కాదు అని ఖాదర్ మాట ఇచ్చినట్టే.
దుక్కలా ఇక్కడ బాగానే నిలబడి ఉన్నావుగా.
మన వ్యవహారాన్ని రహస్యంగా ఉంచు, ఆ మాట అలాగే నిలబడుతుంది.
నేను కూడా అదే చెప్తున్నా.
బెదిరిస్తున్నావా?
లేదు. లేదు.
విన్నవించుకుంటున్నా.
మనందరి పరిస్థితి ఎంత బలహీనంగా ఉందో మర్చిపోవద్దని విజ్ఞప్తి చేస్తున్నా.
మనల్ని మన రహస్యాలే పట్టి ఉంచుతున్నాయి, కార్లా.
వాళ్ల వెంట ఎవరినైనా పంపుతున్నావా?
హా.
హలో?
డిడియర్ నుండి నీ సందేశం నాకు అందింది.
నీ డబ్బు నీకు ఇచ్చేయమని మొడీనాకి చెప్పా.
మాకు 20 వేలు ఇచ్చి, మా పాస్ పోర్టులు ఇచ్చేస్తే చాలు.
నాకు అది ఓకే.
మమ్మల్ని ఏమీ చేయనని నువ్వు మాటివ్వాలి.
డబ్బు తీసేసుకో, ఆ తర్వాత నువ్వెవరో, మేమెవరో.
దీన్ని ప్రారంభించింది నేను కాదు, లీసా.
వాడే. మనందరి మధ్య ఏమీ ఉండకూడదనే నా ప్రయత్నం.
రాత్రి పది గంటలకి మొడీనా ఇంటికి రా.
అతను ఇంట్లో ఉంటాడు.
నువ్వు కూడా నాతో రావాలి.
దయచేసి ఇక నన్ను వదిలేయ్.
అంతా బాగానే ఉందని అతనికి అనిపించాలి.
నువ్వు అక్కడ లేకపోతే, అతనికి అనుమానం వస్తుంది.
ఎందుకు ఈ విషయంలో నీకు అంత పట్టుదల?
వెళ్లి నీ మురికివాడలో వైద్య సేవలు అందించవచ్చు కదా?
మన్నించు, లీసా. చేసినదానికి వాడు అనుభవించి తీరాలి.
అయితే, అతడిని చంపేస్తావా?
వాడు చేసింది ఎంత తప్పో వాడికి తెలిసొచ్చేలా చేస్తాను.
ఎక్కడికి తీసుకొచ్చావు?
సునీత క్షేమంగా ఉండటానికి నేను ఇలా ఏర్పాటు చేశా. ఇక్కడి నుండి వెళ్లిపోవడంలో తనకి వాళ్లు సాయపడతారు.
ఎవరు? -నేస్తంలే.
ఇంటికి నేను ఒక్కదాన్నే వెళ్లగలనులే.
కవిత, తనే సునీత.
రండి.
పోలీసు
మీకు ఇక్కడ అధికారం లేదు,
మీరు ఏం చేయాలనుకున్నా కానీ, దానికి మా పై అధికారులు సమ్మతించాలి,
ఆ తర్వాత నా సహకారంతో కానీ, లేక ఒక నియమిత అధికారి సహకారంతో కానీ అది మీరు చేయాలి.
హా, కానీ హోటల్స్ లో వెతకాలని నేను చేసిన అభ్యర్థనని మీరు ఆమోదించారా?
దానికి చాలా సమయం పడుతుంది.
కానీ అది ప్రాసెస్ లో ఉందా? ఇంకా, ఆ అమ్మాయి సంగతేంటి?
న్యూస్ పేపర్ ఆఫీసుకు వెళ్లి ఆమెని ఇంకోసారి విచారణ చేద్దామా?
ఆమె చేత మనమేమీ చెప్పించలేం.
తను చట్టం నుంచి తప్పించుకొని తిరుగుతున్న వ్యక్తికి అండగా ఉంది. అలా అంటే ఎలా!
మీ దగ్గర అందుకు ఏ ఆధారమూ లేదు.
పైగా, ఆ న్యూస్ పేపర్ వాళ్లు రచ్చ రచ్చ చేసే రకం.
ఇది మీకు కేటాయించిన ఆఫీసు.
వావ్.
బాబోయ్, చాలా వేడిగా ఉంది.
మీకోసం ఏమైనా తీసుకురానా?
టీ కానీ ఆహారం కానీ? విమానం దిగిన తర్వాత నుండి మీరేమీ తినలేదు.
సమోసా? నాన్? వెజ్ రోల్?
మీరు తినే కారపు ఆహారాన్ని నేను తినలేను.
ఉడికించిన గుడ్లను కొన్నింటిని తీసుకురండి.
అలాగే.
లీసా?
వెధవ వేషాలేవైనా వేస్తే, మొదటి తూటా నీలోకే దిగుతుంది.
సెబాస్టియన్? తనపై తుపాకీ పెట్టున్నాను.
అవును. ఇతని దగ్గర తుపాకీ ఉంది.
లోపలికి పద, లైట్ ఆన్ చేయ్.
ఇప్పుడే.
ఆగు, లిన్, ఆగు. డబ్బు.
డబ్బు ఎక్కడ ఉందో ఆమెకి తెలుసు. ఆగు.
డబ్బుపై నాకు ఆశ లేదు!
నువ్వు నన్ను ఇరికించావు.
లేదు. లేదు, లేదు.
నేను చావాలని కోరుకున్నావా? హా?
లేదు. లేదు! -నేను చావడమేనా నీకు కావలసింది?
ఎలా అనిపిస్తోంది? ఎలా అనిపిస్తోంది? -క్షమించు, లిన్.
చావబోతున్నావని తెలిసి, ఇక ఏ దారీ లేక అలా అంటున్నావా?
నువ్వే అనుకున్నా!
టాహేరీకి నా గురించి చెప్పింది నువ్వే అనుకున్నా.
నన్ను చంపిద్దామని చూశావు అనుకున్నా. -అబద్ధం!
కానీ అది కార్లా అని నాకు తెలీదు. -ఆపు, మరీజియో!
ఏం మాట్లాడుతున్నావు నువ్వు? -లిన్.
నోర్మూసుకో!
మళ్లీ చెప్పు.
నేను తప్పు చేశాను. కానీ నన్ను చంపకు. సరేనా?
కార్లా, ఖాదర్ భాయ్ కోసం పని చేస్తోందని నాకు తెలీదు. సరేనా?
అబ్దులాకి చెప్పి, నన్ను ఇరికించింది నువ్వేనని అనుకున్నా.
కానీ అది తను చేసిన పని. తను చేసిన పని.
ఈ ఆడాళ్లు... ఈ ఆడాళ్లు నన్ను ఇరికించేశారు.
వద్దు. వద్దు.
ఏంటివన్నీ?
ఉడకపెట్టిన గుడ్లు, ఇంకా మీరు కోరిన హోటల్ రికార్డులు.
ఇవన్నీ నేను ఒక్కడినే ఎలా చూడగలను?
మేము చూశామంటే మేము ఏమైనా మిస్ కావచ్చు,
కానీ మీరు మంచి డిటెక్టివ్ కాబట్టి, మీరన్నీ పక్కాగా చూడగలరని ఇలా ఏర్పాటు చేశా.
ఇవన్నీ ఇంగ్లీషులోనే ఉన్నాయా? చవాన్?
నువ్వు ఎక్కడికి వెళ్లిపోయావు?
ఏం జరుగుతోంది?
ఇంత సేపూ అవి నీ దగ్గరే ఉన్నాయా?
దరిద్రుడా.
మనందరం అబద్ధాలకోరులమే అనుకుంటా.
అసలు ఏం జరుగుతోందో ఎవరైనా చెప్తారా?
వద్దు. -వాడు...
ఏంటిదంతా?
లిన్, చెప్పు.
ఎవరైనా ఈ ముక్క నీకు చెప్పడం గుర్తుందా...
జీవితంలోని ప్రశ్నలకు చాలా వరకు సమాధానాలు
భాగవతంలో లభిస్తాయి అని.
ఆ రోజు రాత్రే నేను ఖాదర్ ఖాన్ కి నిన్ను పరిచయం చేశాను.
అప్పుడు నువ్వు నాతో అబద్ధమాడావు,
అప్పట్నుంచీ అబద్ధాలు ఆడుతూనే ఉన్నావు.
మొదట్నుంచి ఇది మీ ప్లానా?
రుజూల్ కోసం, సాగర్ వాడ కోసం నన్ను వాడుకోవాలనుకోవడం.
నన్ను తోలుబొమ్మలా మీ ఇద్దరూ ఆడించడం?
నన్ను ముగ్గులోకి దించడం, నీపై మనస్సు పారేసుకొనేలా చేయడం నీకు అప్పగించిన పనా?
అతని పనులన్నింటినీ చేయడానికి నన్ను అక్కడే ఉండేలా చూసుకోవడం?
నాకు బాగాలేనప్పుడు నువ్వు నన్ను చూసుకున్నావు కదా?
అది కూడా మీ ప్లానులో భాగమేనా? నాపై నీకు ప్రేమ ఉందని నమ్మించడానికేనా?
ఇప్పుడు కూడా ఏమీ చెప్పవా? -నేనేం చెప్పినా కానీ ఇప్పుడు నువ్వు...
నేను తప్పుగా ఆలోచిస్తున్నానని చెప్పు.
నేను నీకు మొత్తం చెప్పేశాను... కానీ నువ్వు నాకు ఏమీ చెప్పలేదు.
అసలు నాపై ఎప్పుడైనా నీకు మనస్సు కలిగిందా?
కలిగింది.
అయినా కానీ నాతో అబద్ధం చెప్పావా?
అవును.
నీకు థ్యాంక్స్ చెప్పాలేమో.
ఇక్కడి నుండి వెళ్లిపోతున్నందుకు మొట్టమొదటిసారిగా నాకు సంతోషంగా ఉంది.
నువ్వు వెళ్లాల్సిన పని లేదు. -ఏంటి?
నువ్వు వెళ్లాల్సిన అవసరం లేదు.
నువ్వు చెప్పినదంతా నిజమే.
కానీ దయచేసి నేను చెప్పేది విను. నేను చేయగలిగేది ఏమైనా ఉందంటే, నేను...
నువ్వు నాకేమీ చేసి పెట్టనక్కర్లేదు.
ఇక జన్మలో నీ ముఖం చూడను.
గ్రెగరీ డేవిడ్ రాబర్ట్స్ రచించిన శాంతారాం ఆధారంగా తెరకెక్కించబడింది
సబ్ టైటిళ్లను అనువదించినది: రాంప్రసాద్